
DR.31.3.2005  

 
 

89

Saya melihat premis bumiputera Melayu dan Islam ini akan menjadi unsur hakiki 
dalam pendekatan untuk mentadbir negara ini dalam mencapai matlamat Wawasan 2020.  
Ini sememangnya hak yang diberikan kepada parti-parti politik yang diberikan mandat untuk 
memerintah.  Walau bagaimanapun kita tidak ingin melihat pendekatan ini menghakis dan 
membubarkan perwatakan hakiki negara Malaysia, sama ada dari segi Perlembagaannya, 
rakyat majmuknya, kebebasan agamanya, kepelbagaian bahasa dan budaya rakyatnya 
yang kesemua ini mencaturkan sebuah negara yang unik dalam dunia ini. 

Tuan Yang di-Pertua, peranan kita sebagai wakil rakyat tidak kira daripada 
pemerintah mahupun pembangkang bersama ahli masyarakat yang lain, sama ada secara 
individu ataupun civil society adalah untuk memastikan negara kita selalu mengejar 
pembangunan dan pembaharuan atas satu landasan yang sudah pun digariskan dan 
apabila kita menyimpang dari landasan ini, kita dapat disedarkan untuk pulang ke 
pangkuan, semua kerana kebaikan negara dan masyarakat. 

Baru-baru ini, Tuan Yang di-Pertua, tercetusnya kontroversi mengenai inisiatif civil 
society untuk menubuhkan interfaith commission, di mana kita melihat  ada Menteri yang 
berkata suruhanjaya ini tidak boleh diwujudkan di negara ini kerana ia bercanggah dengan 
Perlembagaan Persekutuan yang menetapkan agama Islam sebagai agama rasmi.  Tidak 
ada sesiapa, Tuan Yang di-Pertua, akan mempertikaikan Perlembagaan yang menetapkan 
Islam sebagai agama rasmi dan selama ini ia tidak pernah dipertikaikan, tetapi kita tidak 
boleh membiarkan Menteri itu untuk melarang usaha-usaha murni untuk memupuk dan 
meningkatkan persefahaman antara budaya dan agama di negara ini di dalam lingkungan 
agama Islam adalah agama rasminya.  Pegangan ini  bukan sahaja memberi gambaran 
yang negatif kepada Menteri itu dan kerajaan tetapi pada agama itu juga.   

Tuan Yang di-Pertua, tidak lama dahulu seluruh negara kita ini begitu dipikat oleh 
berita bahawa sebuah kota purba, Kota Gelanggi ditemui di negeri Johor dekat Kulai saya 
rasa, yang akan memberi nilai yang amat besar kepada sejarah, budaya, agama, bukan 
sahaja kepada Malaysia, tetapi juga kepada fahaman, kepada perkembangan sejarah 
Nusantara.  Kita tahu bahawa kota purba yang dikatakan berusia melebihi 1000 tahun ini 
apabila ditemui akan menghasilkan artifak-artifak yang menandakan jenis masyarakat pada 
masa itu dan sejarah memberitahu kita ia akan mengandungi unsur-unsur budaya dan 
agama Hindu dan Buddhist yang berpengaruh pada masa itu. 

Adakah kerajaan akan mengambil satu pendirian bahawa sejarah dalam tempoh 
masa pra kemasukan agama Islam dalam negara ini tidak diperlukan kerana sebarang 
ekspedisi untuk menemui kota purba ini akan dikatakan bercanggah dengan agama Islam 
sebagai agama rasmi. 

Tuan Yang di-Pertua, saya ada menerima rungutan daripada sesetengah pihak 
pemimpin agama bahawa di Lembah Bujang, Kedah, artifak-artifak yang mempunyai unsur-
unsur Hindu dan Buddhist semua diambil keluar dan tidak boleh dipamerkan kerana 
dikatakan bercanggah dengan agama Islam.  Akhirnya artifak-artifak ini dipulihkan dan 
dipamerkan selepas campur tangan pihak atasan di negeri Kedah.   

Tuan Yang di-Pertua, saya juga khuatir bahawa pegangan yang bercanggah 
dengan agama Islam ini akan mempengaruhi segala dasar kerajaan yang akan pada 
akhirnya akan gagal memupuk dan mengekalkan identiti masyarakat Malaysia yang 
majmuk dalam etnik, agama, budaya dan bahasa. 

 Saya ingin tahu adakah usaha Kementerian Kebudayaan, Kesenian dan Warisan 
untuk mengubah Akta Warisan kelak akan juga terjejas kerana pada akhirnya  

 

 

 

 

 



89. Saya melihat premis bumiputera Melayu dan Islam ini akan menjadi unsur hakiki dalam pendekatan untuk mentadbir negara ini dalam mencapai matlamat Wawasan 2020. Ini sememangnya hak yang diberikan kepada parti-parti politik yang diberikan mandat untuk memerintah. Walau bagaimanapun kita tidak ingin melihat pendekatan ini menghakis dan membubarkan perwatakan hakiki negara Malaysia, sama ada dari segi Perlembagaannya, rakyat majmuknya, kebebasan agamanya, kepelbagaian bahasa dan budaya rakyatnya yang kesemua ini mencaturkan sebuah negara yang unik dalam dunia ini. Tuan Yang di-Pertua, peranan kita sebagai wakil rakyat tidak kira daripada pemerintah mahupun pembangkang bersama ahli masyarakat yang lain, sama ada secara individu ataupun civil society adalah untuk memastikan negara kita selalu mengejar pembangunan dan pembaharuan atas satu landasan yang sudah pun digariskan dan apabila kita menyimpang dari landasan ini, kita dapat disedarkan untuk pulang ke pangkuan, semua kerana kebaikan negara dan masyarakat. Baru-baru ini, Tuan Yang di-Pertua, tercetusnya kontroversi mengenai inisiatif civil society untuk menubuhkan interfaith commission, di mana kita melihat ada Menteri yang berkata suruhanjaya ini tidak boleh diwujudkan di negara ini kerana ia bercanggah dengan Perlembagaan Persekutuan yang menetapkan agama Islam sebagai agama rasmi. Tidak ada sesiapa, Tuan Yang di-Pertua, akan mempertikaikan Perlembagaan yang menetapkan Islam sebagai agama rasmi dan selama ini ia tidak pernah dipertikaikan, tetapi kita tidak boleh membiarkan Menteri itu untuk melarang usaha-usaha murni untuk memupuk dan meningkatkan persefahaman antara budaya dan agama di negara ini di dalam lingkungan agama Islam adalah agama rasminya. Pegangan ini bukan sahaja memberi gambaran yang negatif kepada Menteri itu dan kerajaan tetapi pada agama itu juga. Tuan Yang di-Pertua, tidak lama dahulu seluruh negara kita ini begitu dipikat oleh berita bahawa sebuah kota purba, Kota Gelanggi ditemui di negeri Johor dekat Kulai saya rasa, yang akan memberi nilai yang amat besar kepada sejarah, budaya, agama, bukan sahaja kepada Malaysia, tetapi juga kepada fahaman, kepada perkembangan sejarah Nusantara. Kita tahu bahawa kota purba yang dikatakan berusia melebihi 1000 tahun ini apabila ditemui akan menghasilkan artifak-artifak yang menandakan jenis masyarakat pada masa itu dan sejarah memberitahu kita ia akan mengandungi unsur-unsur budaya dan agama Hindu dan Buddhist yang berpengaruh pada masa itu. Adakah kerajaan akan mengambil satu pendirian bahawa sejarah dalam tempoh masa pra kemasukan agama Islam dalam negara ini tidak diperlukan kerana sebarang ekspedisi untuk menemui kota purba ini akan dikatakan bercanggah dengan agama Islam sebagai agama rasmi. Tuan Yang di-Pertua, saya ada menerima rungutan daripada sesetengah pihak pemimpin agama bahawa di Lembah Bujang, Kedah, artifak-artifak yang mempunyai unsur- unsur Hindu dan Buddhist semua diambil keluar dan tidak boleh dipamerkan kerana dikatakan bercanggah dengan agama Islam. Akhirnya artifak-artifak ini dipulihkan dan dipamerkan selepas campur tangan pihak atasan di negeri Kedah. Tuan Yang di-Pertua, saya juga khuatir bahawa pegangan yang bercanggah dengan agama Islam ini akan mempengaruhi segala dasar kerajaan yang akan pada akhirnya akan gagal memupuk dan mengekalkan identiti masyarakat Malaysia yang majmuk dalam etnik, agama, budaya dan bahasa. Saya ingin tahu adakah usaha Kementerian Kebudayaan, Kesenian dan Warisan untuk mengubah Akta Warisan kelak akan juga terjejas kerana pada akhirnya.